దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఛీ ఛీ ఇంత దిగ‌జారతారా ..  మ‌ంచు ల‌క్ష్మి ఆవేద‌న‌
తెలుగు సినిమా వాళ్ల గురించి హ‌ద్దులు మీరి మాట్లాడుతున్నార‌ని, సినీ న‌టీమ‌ణుల గురించి నోరు జార‌ర‌ని చెబుతూ తెలుగు చిత్ర ప‌రిశ్ర‌మ క‌న్నెర్ర చేసింది. క‌నీస అవ‌గాహ‌న లేకుండా మాట్లాడుతున్నార‌ని ఆ ఎడిట‌ర్‌పై ప‌లువురు సినీ పెద్ద‌లు మండిప‌డ్డారు.
TNN | Updated:
Mar 25, 2018, 12:49PM IST
ఈ విష‌యాన్ని అంత సులువుగా వ‌ద‌లం: మంచు లక్ష్మి
సినీ ప‌రిశ్ర‌మ‌లో మ‌హిళల గురించి టీవీ చానెల్ ఎడిట‌ర్ అభ్యంత‌ర‌క‌ర వ్యాఖ్య‌లు చేయ‌డం మ‌రింత వివాదమ‌య్యేలా కనిపిస్తోంది. మొద‌ట ప్ర‌త్యేక హోదా విష‌యం గురించి సినిమా వాళ్లు స్పందించ‌రా.. బానిస‌లుగానే బ‌తుకుతారా అంటూ ఇటీవ‌ల టీడీపీ ఎమ్మెల్సీ రాజేంద్ర‌ప్ర‌సాద్ ఇష్టం వ‌చ్చిన‌ట్లు మాట్టాడారు. త‌ర్వాత అటు వైపు నుంచి వ‌చ్చిన స్పంద‌న చూసి త‌న వ్యాఖ్య‌ల‌ను వెన‌క్కు తీసుకున్నారు. అయితే ఈ విష‌య‌మై పోసానితో ఒక టీవీ చానెల్ చ‌ర్చా కార్య‌క్ర‌మం నిర్వ‌హించింది. ఆ స‌మ‌యంలో ఓ చానెల్ ఎడిట‌ర్ తెలుగు సినిమా వాళ్ల గురించి నోరు జార‌ర‌నే దాని దగ్గ‌ర అస‌లు వివాదం ప్రారంభ‌మైంది. తెలుగు సినిమా వాళ్ల గురించి హ‌ద్దులు మీరి మాట్లాడుతున్నార‌ని, సినీ న‌టీమ‌ణుల గురించి నోరు జార‌ర‌ని చెబుతూ తెలుగు చిత్ర ప‌రిశ్ర‌మ క‌న్నెర్ర చేసింది. క‌నీస అవ‌గాహ‌న లేకుండా మాట్లాడుతున్నార‌ని ఆ ఎడిట‌ర్‌పై ప‌లువురు సినీ పెద్ద‌లు మండిప‌డ్డారు.
మ‌రింత ముదురుతున్న చానెల్ ఎడిట‌ర్ వ్యాఖ్య‌ల వివాదం
ఇప్పుడు ఇదే విష‌యంపై తాజాగా మంచు లక్ష్మి స్పందించారు. ''మ‌హిళ‌లంద‌రినీ ఒకేలా చూస్తూ ఆ విధ‌మైన అభ్యంత‌ర‌క‌ర వ్యాఖ్య‌లు చేయ‌డం త‌గ‌దు. విష‌యం ఏమైన‌ప్ప‌టికీ ఈ విధంగా మాట్లాడ‌టం మంచిది కాదు. న‌టీమ‌ణులంద‌రినీ టార్గెట్ చేస్తూ దిగ‌జారుడు వ్యాఖ్యలు చేయ‌డాన్ని సినీ పరిశ్ర‌మ స్వాగ‌తించ‌దు. దీన్ని నేను ఖండిస్తున్నా. అంతేకాకుండా దీన్ని అంత సులువుగా వ‌దిలేయం. సినీ ప‌రిశ్ర‌మ‌లో మ‌హిళ‌ల‌పై నీచ‌మైన కామెంట్లు చేయ‌డం ద్వారా ప‌బ్లిసిటీ తెచ్చుకునే ప్ర‌య‌త్నం వ‌ద్దు'' అని మంచు ల‌క్ష్మి త‌న ట్వీట్లో పేర్కొన్నారు.